Document ID: 32006R0764

20060522
Regulamentul (CE) nr. 764/2006 al Consiliului
din 22 mai 2006
privind încheierea Acordului de parteneriat în domeniul pescuitului între Comunitatea Europeană și Regatul Maroc
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 37 coroborat cu articolul 300 alineatul (2) și articolul 300 alineatul (3) primul paragraf,
având în vedere propunerea Comisiei,
având în vedere avizul Parlamentului European [1],
întrucât:
(1) Comunitatea și Regatul Maroc au negociat și parafat un Acord de parteneriat în domeniul pescuitului, furnizând pescarilor din Comunitate posibilități de pescuit în apele aflate sub suveranitatea sau jurisdicția Regatului Maroc.
(2) Este în interesul Comunității să aprobe acest acord.
(3) Ar trebui definită metoda de repartiție a posibilităților de pescuit între statele membre,
ADOPTĂ PREZENTUL REGULAMENT:
Articolul 1
Acordul de parteneriat în domeniul pescuitului între Comunitatea Europeană și Regatul Maroc se aprobă în numele Comunității.
Textul acordului se anexează la prezentul regulament.
Articolul 2
Posibilitățile de pescuit prevăzute în protocolul la acord sunt repartizate între statele membre după cum urmează:
Categoria de pescuit: | Tipul navei | Stat membru | Licențe sau cotă |
Pescuit artizanal/nord, specii pelagice | Nave de pescuit cu plasă pungă | Spania | 20 |
Pescuit artizanal/nord | Nave de pescuit cu paragate fixe 40 GT | Spania | 20 |
Portugalia | 7 |
Nave de pescuit cu paragate fixe 40 GT 150 GT | Portugalia | 3 |
Pescuit artizanal/sud | | Spania | 20 |
Pescuit la adâncime | Nave de pescuit cu paragate fixe | Spania | 7 |
Portugalia | 4 |
Traulere | Spania | 10 |
Italia | 1 |
Pescuitul tonului | Nave de pescuit cu platformă și paragate | Spania | 23 |
Franța | 4 |
Pescuit industrial de specii pelagice | | Germania | 4850 t |
| Lituania | 15520 t |
| Letonia | 8730 t |
| Țările de Jos | 19400 t |
| Irlanda | 2500 t |
| Polonia | 2500 t |
| Regatul Unit | 2500 t |
| Spania | 400 t |
| Portugalia | 1333 t |
| Franța | 2267 t |
Gestionarea posibilităților de pescuit este asigurată în deplină conformitate cu articolul 20 din Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în cadrul politicii comune în domeniul pescuitului [2]. În cazul în care cererile de licență ale acestor state membre nu acoperă toate posibilitățile de pescuit stabilite în protocolul la acord, Comisia poate lua în considerare cereri de licență din oricare alt stat membru.
Articolul 3
Statele membre ale căror nave pescuiesc în temeiul prezentului acord adresează o notificare Comisiei cu privire la cantitățile din fiecare stoc capturate în cadrul zonei de pescuit marocane, în conformitate cu Regulamentul (CE) nr. 500/2001 al Comisiei din 14 martie 2001 de stabilire a normelor de aplicare a Regulamentului (CEE) nr. 2847/93 al Consiliului în ceea ce privește controlul capturilor realizate de vasele de pescuit comunitare în apele unei țări terțe și în larg [3].
Articolul 4
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 mai 2006.

Labels: 18
15
5
6